Viborger Samler, 1847-07-10
Kongeriget Preussen. Berlin, den 1ste Juli. Det sidste Møde i de tre Stænders Curie den 25de Juni om Aftenen (om hvilket Møde Allg. Preus. Zeit, giver Meddelelser) aabnedes af Friherre v. Vincke med følgende Tale i Anledning af de samme Dag fuldbyrdede Valg: Efter hvad jeg har hørt ere idag Formiddag foretagne Valg i de 8 forskjellige Provindser, betræffende Stænder deputationen for Statsgjeldsvæsenet og den store forenede Comite. Valgene skulle, naar jeg tør betjene mig af et fra det daglige Liv hentet Udtryk, have erholdt et meget broget Udfald. J nogle Provindser, skulle Stænder ganske have vægret sig ved at vælge, Andre skulle have valgt under Reservation, Andre med Tillid, Andre ifølge deres Overbeviisning; kort, Valgene skulle have erholdt et meget forskjelligt Udfald. Ligesaa forskjellig skal de forskjellige Provindsialmarschallers Forhold have været. Enkelte have tilstedet en saadan almindelig Reservation; Rogle have ikke antaget, at en saadan Reservation kunde forenes med deres Stilling, og atter Andre have forlangt, at man skulde renoncere paa Reservationen; kort, det fremgaaer heraf, at Resultatet har erholdt et meget forskjellig Anstrøg. Jeg refererer kun efter hvad der er sagt mig thi jeg har kun officiel Kundskab om Forhandlingerne i Provindsen Westphalen, til hvilken jeg har den Ære at høre. J Provindsen Westphalen have 9 Medlemmer, hvoriblandt jeg, erklæret, at de af formelle og materielle Betænkeligheder ikke ansee sig at være beføiede at deeltage i Valgene, og det – hvad angaaer de materielle Betænkeligheder, – fordi ved det igaar indtrufne allerhøieste Budskab de almindelige Betænkeligheder med Hensyn til Jkke=Overeensstemmelsen imellem den ældre og nyere Lovgivning ikke ere hævede, og de have saaledes troet, ikke engang ved en Valghandling at turde give deres Stemme til, at der blev valgt en Deputation. Fremdeles med Hensyn til Comiteerne, forsaavidt der tillægges disse den bestemte bemyndigelse at afgive Skjøn og Betænkning med Hensyn til almindelige Love, der angaae Personer, Eiendomme og Skatteanliggender, hvilken bemyndigelse vi kun troede at maatte vindicere den forenede Landdag. Af formelle Betænkeligheder, fordi ikke 3/4 af Ridderskabet, Stæderne og Landcommunerne vare samlede, hvilket Antal er efter § 38 af Stænder Loven fornødent til at fatte Stænder=Beslutninger, altsaa efter vor Fortolkning ogsaa til at foretage Valg, og fremdeles fordi man ikke, saaledes som der i Reglementet af 1843 er foreskrevet om Stændervalgene, har anmodet de ærede Medlemmer om at give Møde ved denne Valg handling (hvilken Jndvarsling skulde finde Sted 14 Dage før Valgterminen), saameget mere som mange Medlemmer allerede ere afreiste, der nu ikke befinde sig i den Stilling at kunne forlade deres Hjem og atter indfinde sig her i Berlin for at kunne virke i det vigtige Valganliggende. Med Hensyn til foranførte Grunde har jeg paa min Side ansees mig forpligtet til at afholde mig fra Valget og jeg har nedlagt Protest imod Valget, der efter min Overbeviisning er retsugyldigt. Jeg gjentager det her fra denne Tribunne og tillader mig det Andragende, da jeg ikke kan vide Udfaldet af Erklæringerne i de andre Provindser; men det tillige er af den høieste Jnteresse for hele Landet og alle Committeender at vide, hvorledes de enkelte Medlemmer have erklæret sig, at Valgforhandlingerne, saaledes som det overhovedet synes at være begrundet i Loven, indlemmes i de stenographiske Beretninger og paa denne Maade bringes til almindelig Kundskab. Dette er mit Andragende, i det jeg hermed paa det Høitideligste gjentager min Protest imod de stedfundne. Valg. Marschal Hr. v. Rochow nedlagde nu først og fremmest med Hensyn til Provindsen Brandenborg, hvis Valg han havde ledet, Protest imod Ordet "broget (buntschekig); denne Provindses Valg var foretaget i fuldkommen Overeensstemmelse efter Reglementet, saaledes som det vilde fremgaae af Valgprotocollen, der snarest muligt skulde offentliggjøres. Friherre v. Vincke retfærdiggjorde sin Yttring derved, at han ingenlunde havde paastaaet, at Valgene i Provindsen Brandenborg vare faldne brogede ud; han havde kun paastaaet, at Valgene i de 8 forskjellige Provindser vare faldne brogede ud, fordi der i den ene vare foretagne Valg, i den anden Reservationer, i den tredie opstillede Betingelser o. s. v. Og efter denne Forklaring troede han ikke at have forskyldt Hr. Marschallens Bemærkning; tilmed vilde han gjøre sig det til den største Bebreidelse, naar han i Landdagens sidste Stund havde gjort en bemærkning, som havde kunne krænke Marschallen. Denne antog med Taknemmelighed denne Erklæring, og da derefter flere andre Deputerede, tildeels med Heftighed, vilde stemple v. Vinckes Udtryk som uparlementarisk, afbrød Marschallen dem med den bemærkning, at den Deputerede v. Vincke havde givet en fyldestgjørende Erklæring. Dermed opgaves Discussionen, og Cu rien skred til at udføre flere paa den endnu hvilende Arbeider. Tydskland. Frankfurt am Main. Efterat den af Preussen og Østerrig udstedede Proclamation var oplæst, skred Forbundsforsamlingen til Afstemning. Baiern kan kun med Tak erholde Kundskab om de af de allerhøieste Hoffer i Wien og Berlin for Dagen lagte Grundsætninger, og tager ikke i Betænkning at udtale sin Overeensstemmelse med samme i Anvendelsen af det Tydske Forbunds Forhold. Sachsen deler de af D. M. udtalte Anskuelser og er gjennemtrængt af den tillidsfulde og beroligende Overbeviisning, at de ophøiede Monarker, til ingen Tid ville fornegte de paa høitidelig Maade af dem udtalte Grundsætninger. Hannover anerkjender tilfulde de Motiver, der have foranlediget Krakaus Jn corporation og er ganske enig i den af de allerhøieste Hoffer givne Erklæring. Württemberg ønsker, at det Durchlauchtigste Tydske Forbund ved denne Leilighed vil udtale, at disse Grundsætninger stedse have dannet og stedse ville danne Basis for alle dets Handlinger. Baden, Kurhessen, Danmark for Holsten og Lauenborg, Nederlandene for Storhertugdommet Luxemborg, de Storhertugelige og hertugelige sachsiske Huse, Braunschweig og Nassau, Mecklenburg-Schwerin og Meckl. Strelitz, Oldenburg, Anhalt og Schwarzburg, Hohenzollern, Liechtenstein, Reuss, Schaumburg=Lippe, Lippe, Waldeck og Hessen=Homburg samt Fristaterne afgave lignende Erklæringer. Derefter resolveredes: "Det tydske Forbund har af Hofferne i Østerrig og Preussen erholdt Meddelelse og Grundsætningerne for samvittighedsfuld Helligholdelse af Tractater, hvilke Grundsætninger Allerhøistsamme anerkjende som en fast Rettesnor for deres Forhold, og udtaler med saa me ge større Tilfredsstillelse sit fuldkomne Samtykke til disse Grundsætninger, da disse ere i den meest fuldkomne Overeensstemmelse med de Grundsætninger, paa hvilke Forbundets Grundlov beroer.